Limonli choy, qorong‘i xona, lavandali sprey: Gollivud yulduzlari uyqusizlikka qarshi qanday kurashadi?

Olimlar inson salomatligi uchun 7-8 soat uxlashi kerakligini ta’kidlaydi. Ammo uxlashni va uxlaganda ham tiniqib uxlashni iloji bo‘lmasa nima qilish kerak? Bu savolga yulduzlar foydalanadigan usullardan kelib chiqib javob beramiz.
Jennifer Eniston

Intervyulardan birida aktrisa: “Telefonni hech bo‘lmaganda yarim metr uzoqqa qo‘yib uxlashni tavsiya qilaman. Bu juda ham yaxshi samara beradi”, — degan.
Merayya Keri

Havoni namlantiradigan vositadan foydalangan holda uxlaydigan xonanda yotoqxonasini sauna bilan taqqoslaydi. Maxsus parda Merayyaning terisiga tomchi tushishidan himoya qiladi.
Tom Kruz

Uyqu bilan bog‘liq muammolardan uzoq vaqt davomida aziyat chekkan aktyor, keyinroq qorong‘i va shovqin eshitilmaydigan xonada yotish bilan yechim topgan.
Lea Mishel

Lea esa tiniqib uxlash uchun uxlashidan yarim soat avval limonli choy iste’mol qiladi.
Gvinet Peltrou

Aktrisa har kuni uyqudan avval vanna qabul qiladi. “Bu mening tinchlanish va ortiqcha energiyadan qutilish uchun yordam beradigan odatim. Buning uchun kerakli bo‘lgan barcha tuz, yog‘ va skrab turlari menda bor”, — degan aktrisa.
Miranda Kerr

Miranda uyqudan avval lavandali spreyni yostiq va yuziga sepishni odat qilgan. Lavanda tinchlantiradi va tez uxlashga yordam beradi.
Gal Gadot

“Mo‘jizakor ayol” yulduzi Gal Gadot uyqudan avval C vitaminga boy bo‘lgan apelsinli sharbat iste’mol qiladi. Bundan tashqari, makiyajini o‘chirishni kanda qilmaydi.